Kristiansand Atletklubb

Kristiansand Atletklubb (KAK) er en styrkeidrettsklubb i Kristiansand, som holder til i Odderneshallen på Lund. Helt siden klubben ble stiftet i 1969 har dens satsningsområder vært styrkeløft og vektløfting. Det er først og fremst i styrkeløft at klubbens utøvere har hevdet seg, og siden midten av 1990-tallet har fokuset i klubben nærmest utelukkende vært på styrkeløft.
Klubbens utøvere har per 2020 vunnet til sammen 15 NM-medaljer i styrkeløft på seniornivå, hvorav seks gullmedaljer. Gullmedaljene er vunnet av Viggo Hansen (1977) og Geir Sommerseth (1996, 1997, 1998, 1999 og 2000). Steinar Solheim Nordal har vunnet sølvmedalje, mens Erling Nilsen, Birger Sundstøl, Roald Kollåsen og Hans Øynes har vunnet bronsemedaljer. To andre utøvere som har vunnet NM-gull i styrkeløft på seniornivå, men som har blitt fratatt gullet på grunn av dopingbruk, er Arne Pedersen (1981) og Espen Hansen (2008).
På ungdoms- og juniornivå har klubbens utøvere per 2020 vunnet til sammen 17 NM-medaljer i styrkeløft, hvorav fem gullmedaljer. Utøverne som har vunnet gull på juniornivå er Tor Sverre Holmesland (1975) og Steinar Solheim Nordal (2011). Utøverne som har vunnet gull på ungdomsnivå er Mito Inayat (1988), Steinar Solheim Nordal (2009) og Simen Johan Ringen (2011). På veterannivå har klubbens utøvere per 2020 vunnet til sammen 18 NM-medaljer i styrkeløft, hvorav fire gullmedaljer. Gullmedaljene er vunnet av Ivar Johannessen (2000 og 2008), Jan Leif Lande (2001), Kjartan Nordal (2010 og 2011) og Christine Freeman (2015).
Klubbens utøvere har også enkelte internasjonale meritter å vise til. På seniornivå er det Viggo Hansen og Geir Sommerseth som har stått for medaljefangsten. Hansen ble i 1977 nordisk mester i klasse -52 kg. Sommerseth vant sølvmedalje i Nordisk mesterskap i styrkeløft 1998 i klasse +125 kg, og har også en bronsemedalje i markløft fra styrkeløft-EM 1998 i klasse +125 kg. Jan Leif Lande kan vise til en bronsemedalje i knebøy fra veteran-VM i styrkeløft 2001 i klasse yngre veteran -110 kg, samt bronsemedaljer i både knebøy og benkpress i samme klasse fra veteran-EM i styrkeløft tidligere samme år.


== Styre og styrehistorikk ==
Følgende personer utgjør styret i KAK f.o.m. 2015:

Følgende personer har tidligere sittet i styret:


== Historie ==
Tiden forut for stiftelsen
Forut for stiftelsen av Kristiansand Atletklubb var det Hannevika Idrettslag som var den største styrkeidrettsklubben i Kristiansand. Hannevika Idrettslag startet i 1962 først opp med vektløfting, og deretter med styrkeløft senere samme år. Det var relativt stor aktivitet i klubben, og klubben arrangerte blant annet lag-NM i styrkeløft i juli 1969. Ettersom det ikke fantes noen egen styrkeidrettsklubb i Mandal på denne tiden, konkurrerte det ikke bare kristiansandsløftere for klubben, men også flere mandalsløftere. Blant dem var Magnus Abrahamsen og Torvid Eskildsen, som begge satte europarekorder i benkpress på 1970-tallet. Men da mandalsløfterne stiftet Mandal Atletklubb i 1968, meldte disse overgang dit. Etter at Kristiansand Atletklubb så ble stiftet i 1969 av flere av Hannevika ILs medlemmer, begynte Hannevika ILs satsning på styrkeidrett gradvis å avta.
Stiftelsen av klubben i 1969
Kristiansand Atletklubb ble stiftet i oktober 1969, og ble med det en del av Sørlandets vektløfterkrets. Tilsvarende klubbnavn hadde tidligere vært benyttet av en bokse- og bryteklubb i byen. Det ble bestemt at den nyoppstartede klubben skulle drive alle former for vekttrening, herunder vektløfting og styrkeløft. Klubbens første styre besto av Ragnar Andersen som formann, Knut Larsen som nestformann, O. Molde som kasserer og den da sittende formann i Sørlandets vektløfterkrets Tor Ingvar Njerve som styremedlem. Både Andersen, Larsen og Njerve meldte overgang fra Hannevika IL. Klubbens treningslokale skulle være på den nedlagte skolen Karl Johans Minde. Klubben flyttet inn i disse lokalene i midten av november 1969, etter at kommunen hadde stilt to tidligere klasserom til klubbens disposisjon. Treningstidene var mandag, onsdag og fredag mellom klokken 18 og 22. Det første stevnet i de nye lokalene ble arrangert lørdag 22. november 1969. Dette var et styrkeløftstevne, hvor særlig nestformann i klubben Knut Larsen imponerte ved å sette flere nye flere sørlandsrekorder i lettvekt-klassen. Uken etter ble Larsen kretsmester i styrkeløft, og to uker deretter ble han kretsmester i vektløfting.
Flittighet på arrangørfronten
Kristiansand Atletklubb viste seg tidlig å være en flittig klubb på arrangørfronten. Allerede i desember 1969 arrangerte klubben sydnorsk mesterskap i vektløfting, og i mars 1970 sydnorsk mesterskap i styrkeløft. I sistnevnte stevne ble den tyngste juniorklassen vunnet av Odd Haugen fra Trondheim, mens den tyngste seniorklassen ble vunnet av Magnus Abrahamsen fra Mandal. I juli 1970 arrangerte Kristiansand Atletklubb lag-NM i styrkeløft på Festningen i Kristiansand. Her vant klubben sølvmedalje bak Stavanger Vektløfterklubb, mens Hannevika Idrettslag kom på tredjeplass. En viktig bidragsyter til sølvmedaljen var debutanten Ken Robson, som i mellomvekt-klassen løftet 135 kg i benkpress, 155 kg i knebøy, 205 kg i markløft og 495 kg sammenlagt. Stevnets beste løfter var Per Mattingsdal fra Stavanger Vektløfterklubb, som løftet 600 kg sammenlagt i klasse lett-tungvekt.


== Klubbrekorder ==
Klubbrekordene er oppdatert per 1. november 2020.


=== Styrkeløft ===
Herrer, nye vektklasser (f.o.m. 2011)
Herrer, gamle vektklasser (t.o.m. 2010)


=== Styrkeløft utstyrsfritt ===
Herrer, nye vektklasser (f.o.m. 2011)


=== Vektløfting ===
Herrer, gamle vektklasser (t.o.m. 1992)
Kun sammenlagtresultater f.o.m. 1973 er medregnet, idet også øvelsen "press" var en del av resultatgrunnlaget før dette.


== Medaljeoversikt ==


=== Styrkeløft ===
Oppdatert per 1. november 2020.
NM i styrkeløft

NM i benkpress (f.o.m. 2000)


=== Styrkeløft utstyrsfritt ===
Oppdatert per 1. november 2020.
NM i styrkeløft utstyrsfritt

NM i benkpress utstyrsfritt


=== Vektløfting ===
Kristiansand Atletklubb har ikke hatt norgesmestere i vektløfting på verken senior-, junior- eller ungdomsnivå. På veterannivå vant Jan Leif Lande NM-gull i 1992 i klasse -90 kg, og i 1978 vant Thor Underhaug gull i B-NM.


== Adelskalendere ==
Adelskalenderne er oppdatert per 1. november 2016.


=== Styrkeløft ===


==== Åpen klasse ====


==== Junior (19-23 år) ====


==== Ungdom (14-18 år) ====


=== Styrkeløft utstyrsfritt ===


=== Vektløfting ===


== Referanser ==